《承天候驾四首 其二》
明代·皇甫汸

金舆移旧邸，玉辇出离宫。侍从多方朔，参乘即卫公。

褉堂逢德水，猎馆报春风。犹指邯郸路，分明怆帝衷。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。